[{"text_idx": "#000003", "text": "Dros y blynyddoedd diwethaf, cafwyd diddordeb cynyddol yn yr economi sylfaenol \u2013 y defnydd torfol o wasanaethau a nwyddau sylfaenol. Mae WISERD wedi ffurfio\u2019r rhwydwaith economi sylfaenol, ac mae ein hymchwil yn ystyried yr economi sylfaenol yng Nghymru ac yn rhyngwladol."}, {"text_idx": "#000004", "text": "Mae\u2019r gyfres hon o ddigwyddiadau, a gynhelir ar 8, 9 a 10 Medi, yn mynd i\u2019r afael a\u0302 chwestiynau allweddol sy\u2019n codi o ystyried yr argyfwng Covid-19 presennol a\u2019r ffyrdd y gall meddylfryd sylfaenol gyfrannu at adfer cymdeithasol ac economaidd."}, {"text_idx": "#000007", "text": "Bydd y digwyddiad cyntaf yn edrych ar arwyddoca\u0302d yr economi sylfaenol ar gyfer cynaliadwyedd amgylcheddol. Bydd yr ail ddigwyddiad yn mynd i\u2019r afael a\u0302\u2019r ffordd y gall sefydliadau sifil yn y gymdeithas, megis elusennau, cymdeithasau tai a llunwyr polisi\u0308au, ddefnyddio syniadau economaidd amgen i weithio tuag at gyfiawnder economaidd a chymdeithasol yn sgil yr argyfwng presennol. Bydd ein digwyddiad olaf yn canolbwyntio ar Gronfa Her yr Economi Sylfaenol Llywodraeth Cymru, gan rannu enghreifftiau o fentrau polisi ymarferol ac arbrofion i drosglwyddo gwersi a ddysgwyd ac arfer da."}, {"text_idx": "#000008", "text": "Sut gall pwyslais ar sectorau sylfaenol gyfrannu at gynaliadwyedd amgylcheddol? A oes meysydd o weithgaredd economaidd a all symud ein ho\u0302l troed ecolegol i\u2019r cyfeiriad cywir a chyfrannu at wella bioamrywiaeth ac adnoddau naturiol? Bydd y seminar hwn yn trafod gwerthusiadau o feddwl sylfaenol ac yn ystyried potensial dulliau economi sylfaenol newydd (economi sylfaenol 2.0) i gyfrannu at les cenedlaethau\u2019r dyfodol, i helpu i fynd i\u2019r afael a\u0302 newid yn yr hinsawdd a sicrhau bioamrywiaeth."}, {"text_idx": "#000009", "text": "Atebion sylfaenol a chyfiawnder cymdeithasol"}, {"text_idx": "#000011", "text": "Wrth i wladwriaethau ymateb i argyfwng Covid-19 gyda pholisi\u0308au sy\u2019n wahanol iawn i rai\u2019r degawdau neo-ryddfrydol a\u2019i rhagflaenodd, pa ddylanwad y gellir ei ddwyn ar y ffurfiau penodol y mae\u2019r polisi\u0308au hyn yn eu cymryd? Sut y gall polisi\u0308au sy\u2019n mynd i\u2019r afael ag anghydraddoldeb economaidd a chyfiawnder cymdeithasol gael eu hyrwyddo gan fudiadau cymdeithasol a sefydliadau cymdeithas sifil? A yw safbwyntiau a pholisi\u0308au sylfaenol fel incwm sylfaenol cyffredinol a gwasanaethau sylfaenol cyffredinol ar fin dod yn brif ffrwd? Bydd y seminar hwn yn ystyried y materion hyn a\u2019r ffyrdd y gall syniadau economaidd amgen ennill tyniant gwleidyddol yn yr argyfwng presennol."}, {"text_idx": "#000014", "text": "Mae Llywodraeth Cymru wedi chwarae rhan flaenllaw wrth gefnogi a datblygu\u2019r economi sylfaenol. Mae\u2019r gwaith hwn yn cynnwys buddsoddi mewn prosiectau arbrofol ledled Cymru trwy Gronfa Her yr Economi Sylfaenol gwerth \u00a34.5m. Bydd y seminar hwn yn rhannu rhywfaint o\u2019r prosiectau hyn ac yn trafod sut y gellir datblygu\u2019r mentrau hyn drwy ledaenu a graddio arfer gorau. Bydd hefyd yn archwilio\u2019r rhwystrau i\u2019r prosiectau hyn a\u2019u hwyluswyr a\u2019u potensial i gyfrannu at les ac adnewyddu\u2019r economi."}]